Dilma Rousseff

Dilma Vana Rousseff (bhâsa Portugis Brasil:ˈdʒiwmɐ ˈvãnɐ ʁuˈsɛf(i); lahèr 14 Dèsèmber 1947) panèka èkonom bân politikus Brasil sè ajabat mènangka Prèsidèn Brasil ḍâri taon 2011 kantos salèrana èmakzulaghi tangghâl 31 Agustus 2016. Salèrana panèka bâbinè' partama sè ajabat mènangka Prèsidèn Brasil.EFE. "Dilma, 1ª mulher presidente e única economista em 121 anos de República". BOL. 31 Oktober 2010. Èaksès tangghâl 21-01-2026 Salèrana sabelluna ajabat mènangka Kapala Staf Prèsidèn Luiz Inácio Lula da Silva ḍâri taon 2005 kantos 2010.Bennett, Allen."Dilma Rousseff biography", Agência Brasil, 9 Agustus 2010. Èarsipaghi 2010-04-09 è Wayback Machine. Èaksès tangghâl 21-01-2026

Salèrana panèka pottrèna orèng imigran Bulgaria, Rousseff oḍi' bân rajâ ḍâlem sèttong kalowarghâ kalabân èkonomi nengnga attas è Belo Horizonte. Salèrana dhâddhi sosialis è bâkto ngodâna, saellana bâḍâ kudèta 1964, salèrana dhâddhi bâgiyân pan-bârâmpan kalompo' lèmbâng kacèr bân gerilya parkottha'an Marxis sè ajuwang alabân kadiktatoran militèr. Rousseff akhèrra ètangkep, èsèksa, bân èokom è penjara antarana taon 1970 kantos 1972.

Saellana salèrana bèbas, Rousseff maddhek oḍi'na polè è Porto Alegre asareng Carlos Araújo, sè saellana pas dhâddhi lakèna tello polo taon abiddhâ.

È taon 2002, Rousseff dhâddhi bâgiyân ḍâri komite sè anḍi' tangghungan kabijaghân ènergi calon Prèsidèn Luiz Inácio Lula da Silva, sè saellana mennang pèlèyan umum, salèrana èyangka' dhâddhi Menteri Ènergi. È taon 2005, krisis politik sè èsebbhâbaghi sareng skandal korupsi Mensalão dhâddhi sebbhâb nyoroddhâ ḍâri jabadhân Kapala Staf José Dirceu. Rousseff pas ngala' jabadhân kasebbhut. Ajabat kantos tangghâl 31 Maret 2010, bâkto salèrana nyorot ghâbây nyalonaghi abâ'na dhibi' mènangka prèsidèn. Salèrana èpèlè mènangka Prèsidèn tangghâl 31 Oktober 2010, saellana makala calon ḍâri Partai Sosial Dèmokrasi Brasil (PSDB), José Serra, bân kapèlè polè tangghâl 26 Oktober 2014 kalabân kamennangan tèpès è poterran kaḍuwâ' bân makala Aécio Neves, sè jhughân dhâddhi calon Prèsidèn ḍâri PSDB."Dilma Rousseff re-elected Brazilian president". BBC News. 26 Oktober 2014. Èaksès tangghâl 21-01-2026

Tangghâl 12 Mèi 2016, Senat Brasil nunda sakejjhâ' kakobâsa'an bân tugas Prèsidèn Rousseff ennem bulân abiddhâ otabâ kantos Senat aberri' vonis: panèka matoron salèrana ḍâri jabadhân mon bâḍâ bhuktè salèrana sala, otabâ mabèbas salèrana ḍâri kajahadhân sè èsangka'aghi ka salèrana."Dilma Rousseff suspended as Senate votes to impeach". CNN. Èaksès tangghâl 21-01-2026 bekkèl Prèsidèn Michel Temer ajhâlâni kakobâsa'an bân tugassâ mènangka Pejabat Prèsidèn Brasil è bâkto nunda kasebbhut."Brazil's Senate Votes to Impeach President Dilma Rousseff". NBC News. 12 Mei 2016. Èaksès tangghâl 21-01-2026"Afastada, Dilma mantém salário, Alvorada, avião e assessores". Congresso em Foco. Èaksès tangghâl 21-01-2026

Tangghâl 31 Agustus 2016, Senat abhândhingaghi sowara 61-20 sè nyokong pamakzulan, Rousseff ènyata'aghi sala polana ampon alanggar undang-undang anggaran bân matoron salèrana ḍâri jabadhânna.CNN, Catherine E. Shoichet and Euan McKirdy. "Brazil's Senate ousts Rousseff in impeachment vote". CNN. Èaksès tangghâl 21-01-2026http://www.bbc.com/news/world-latin-america-37237513?ns_mchannel=social&ns_campaign=bbc_breaking&ns_source=twitter&ns_linkname=news_centralÈaksès tangghâl 21-01-2026

 Sombher-sombher